Πάολο Μποσέλι

Ο Πάολο Μποσέλι (, 8 Ιουνίου 1838 – 10 Μαρτίου 1932) ήταν Ιταλός πολιτικός που διετέλεσε  34ος πρωθυπουργός της Ιταλίας κατά τη διάρκεια του Α' Παγκοσμίου Πολέμου.

 Βιογραφία 
Γεννήθηκε στη Σαβόνα της Λιγυρίας. Ήταν ο πρώτος καθηγητής θετικών επιστημών στο Πανεπιστήμιο της Ρώμης πριν ασχοληθεί με την πολιτική. Υπηρέτησε για 51 χρόνια ως δεξιός φιλελεύθερος κοινοβουλευτικός βουλευτής και ως γερουσιαστής από το 1921. Διορίστηκε Υπουργός Παιδείας το 1888 και αναδιοργάνωσε την Τράπεζα της Ιταλίας με το επόμενο χαρτοφυλάκιό του, ως Υπουργός Οικονομικών το 1899. Υπηρέτησε επίσης στην κυβέρνηση του Σίντνεϊ Σονίνο το 1906.

Τον Ιούνιο του 1916, ήταν ένας σχετικά κεντροδεξιός πολιτικός και ένα από τα παλαιότερα μέλη του ιταλικού κοινοβουλίου, όταν διορίστηκε πρωθυπουργός, μετά την κατάρρευση της κυβέρνησης Σαλάντρα ως αποτέλεσμα στρατιωτικών ηττών. Ο Μποσέλι σχημάτισε έναν ιδεολογικά ευρύ συνασπισμό που αποτελούνταν από έναν Καθολικό, έναν Ρεπουμπλικάνο, δύο μεταρρυθμιστές σοσιαλιστές, δύο ριζοσπάστες, πέντε αριστερούς φιλελεύθερους και έξι συντηρητικούς-φιλελεύθερους.

Η κυβέρνησή του έπεσε τον Οκτώβριο του 1917 ως αποτέλεσμα της στρατιωτικής ήττας στη Μάχη του Καπορέττο, στην οποία η Ιταλία έχασε περίπου 800.000 άνδρες, όλες τις κατακτήσεις που είχε κάνει μέχρι τότε στον Α' Παγκόσμιο Πόλεμο, καθώς και το Φριούλι και τμήματα του Βένετο. Ο Μποσέλι ήταν ένθερμος υποστηρικτής του αρχιστράτηγου Λουίτζι Καντόρνα, ο οποίος επίσης απολύθηκε μετά το Καπορέτο.

Κατά τη διάρκεια της πρωθυπουργίας του Μποσέλι, ένα διάταγμα του Αυγούστου 1917 επεξέτεινε την αρχή της υποχρεωτικής ασφάλισης κατά ατυχημάτων στους γεωργικούς εργάτες γενικά. 

Πέθανε στη Ρώμη στις 10 Μαρτίου 1932 και τάφηκε στο Τορίνο.

 Παραπομπές 

Κατηγορία:Ιταλοί του Α΄ Παγκοσμίου Πολέμου
Κατηγορία:Βουλευτές της 20ής κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 19ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 18ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 17ης κοινοβουλευτικής περιόδου του Βασιλείου της Ιταλίας
Κατηγορία:Υπουργοί της Ιταλίας
Κατηγορία:Πρωθυπουργοί της Ιταλίας
Κατηγορία:Πρόσωπα του Βασιλείου της Σαρδηνίας